**MEDIKA d.d.**

Capraška 1

10000 Zagreb

**Matična država članica:** Hrvatska

**LEI**: 74780000O0R8ZVGJJO27

**ISIN**: HRMDKARA0000

**TICKER**: MDKA-R-A

**SEGMENT UREĐENOG TRŽIŠTA:** Zagrebačka burza – Službeno tržište

Glavna skupština – Obavijesti o sazivu, protuprijedlozi i odluke

U skladu s odredbama članka 278. st. 1. i 2. Zakona o trgovačkim društvima ( Narodne novine br. 111/93, 34/99, 121/99, 52/00, 118/03, 107/07, 146/08, 137/09, 125/11, 111/12, 68/13, 110/15 i 40/19, 34/22,114/22, 18/23) Uprava Medike, dioničkog društva za trgovinu lijekovima i sanitetskim materijalom, Zagreb, Capraška 1 (dalje u tekstu: “Društvo”) donijela je odluku o sazivanju glavne skupštine koja sadržava ovdje preneseni dnevni red. Uprava objavljuje

**P O Z I V**

na redovnu godišnju Glavnu skupštinu Medike d.d. za trgovinu lijekovima i sanitetskim materijalom, Zagreb, Capraška 1.

Redovna godišnja Glavna skupština održat će se u Zagrebu, dana 02. 05. 2023. godine, s početkom u 12,00 sati u poslovnim prostorijama Medike d.d. u Zagrebu, Capraška 1, dvorana I. kat.

Za redovnu godišnju Glavnu skupštinu predlaže se slijedeći:

Dnevni red:

1. Otvaranje Glavne skupštine Društva i utvrđivanje broja nazočnih i zastupljenih dioničara

2. Razmatranje godišnjih financijskih izvješća za 2022. godinu, kako su ih utvrdili uprava i Nadzorni odbor, razmatranje izvješća revizora Društva, izvješća Uprave o stanju Društva, te izvješća Nadzornog odbora

3. Donošenje odluke o uporabi dobiti

4. Donošenje odluke o davanju razrješnice Upravi

5. Donošenje odluke o davanju razrješnice Nadzornom odboru

6. Izvješće o primitcima za 2022. godinu

7. Donošenje odluke o usklađenju temeljnog kapitala i dionica povećanjem temeljnog kapitala

8. Donošenje odluke o izmjeni i dopuni Statuta Medike d.d. te utvrđenje pročišćenog teksta Statuta

9. Izbor članova Nadzornog odbora

10. Izbor revizora Društva za 2023. god.

**Prijedlozi odluka:**

**Ad 3)** Uprava i Nadzorni odbor predlažu Glavnoj skupštini donošenje slijedeće odluke:

Cjelokupna neto dobit Društva u iznosu 89.137.022,17 kn/ 11.830.515,92 EUR, rasporedit će se u zadržanu dobit.

**Ad 4)** Uprava i Nadzorni odbor predlažu Glavnoj skupštini donošenje slijedeće odluke:

Predsjedniku i članovima Uprave se daje razrješnica kojom se odobrava njihov rad u 2022. godini.

**Ad 5)** Uprava i Nadzorni odbor predlažu Glavnoj skupštini donošenje slijedeće odluke:

Predsjedniku i članovima Nadzornog odbora daje se razrješnica kojom se odobrava njihov rad u 2022. godini.

**Ad 6)** Uprava i Nadzorni odbor predlažu Glavnoj skupštini donošenje slijedeće odluke:

Odobravaju se utvrđena i revidirana izvješća o primitcima za 2022. godinu.

**Ad 7)**  Uprava i Nadzorni odbor predlažu Glavnoj skupštini donošenje slijedeće odluke:

Na temelju članka 14. Zakona o uvođenju eura kao službene valute u Republici Hrvatskoj, te čl. 163. St. 2. Zakona o trgovačkim društvima (Narodne novine br. br. 111/93, 34/99, 121/99, 52/00, 118/03, 107/07, 146/08, 137/09, 125/11, 111/12, 68/13, 110/15 i 40/19, 34/22,114/22, 18/23) Glavna skupština Medike d.d. je dana 02.05.2023. godine donijela slijedeću

ODLUKU O USKLAĐENJU TEMELJNOG KAPITALA I DIONICA POVEĆANJEM TEMELJNOG KAPITALA

1. Utvrđuje se da temeljni kapital Medike d.d. upisan u sudski registar iznosi 209.244.420,00 (dvijestodevetmilijunadvijestočetrdesetčetiritisućečetiristodvadeset) kuna a podijeljen je na 30.194 redovne dionice na ime, pojedinačne nominalne vrijednosti od 6.930,00 (šesttisuća -devetstotrideset ) kuna po dionici. Temeljni kapital uplaćen je u cijelosti.

2. Temeljni kapital koji iznosi 209.244.420,00 (dvijestodevetmilijunadvijestočetrdesetčetiri tisućečetiristodvadeset) kuna preračunat u euro po fiksnom tečaju konverzije (1 EUR= 7,53450 kn ) iznosi 27.771.507,07 eura (dvadesetsedam milijunasedamstosedamdesetjedna-tisuća petstosedam eura i sedam centi).

3. Nominalni iznos dionice koji iznosi 6.930,00 (šesttisućadevetstotrideset) kuna preračunat u euro po fiksnom tečaju konverzije ( 1 EUR= 7,53450 kn ) iznosi 919,77 (devetstodevetnaest eura i sedamdesetsedam centi).

4. Sa svrhom usklađenja temeljnog kapitala sa Zakonom o trgovačkim društvima povećava se temeljni kapital:

- s iznosa 27.771.507,07 eura (dvadesetsedammilijunasedamstosedamdesetjednatisuća- petstosedam eura i sedam centi )

- za iznos 6.972,93 eura ( šesttisućadevetstosedamdesetdva eura devedesettri centa)

- na iznos 27.778.480,00 (dvadesetsedammilijunasedamstosedamdesetosamtisuća četiristoosamdeset) eura.

5. Usklađenje temeljnog kapitala provodi se povećanjem nominalnog iznosa dionica:

- s iznosa 919,77 eura (devetstodevetnaest eura sedamdesetsedam centi )

- za iznos 0,23 eura (dvadesettri centa)

- na iznos 920,00 (devetstodvadeset) eura

6. Usklađenje temeljnog kapitala izvršit će se pretvorbom zadržane dobiti Društva u iznosu od 6.972,93 eura (šesttisućadevetstosedamdesetdvaeura devedesettri centa) u temeljni kapital, koja zadržana dobit je iskazana u usvojenim godišnjim financijskim izvješćima Društva za poslovnu 2021. god.

Ova odluka temelji se na pregledanim i usvojenim financijskim izvješćima za 2021. god., potvrđenim od strane revizora.

7. Nakon preračunavanja i usklađenja temeljni kapital iznosi 27.778.480,00 (dvadesetsedam- milijunasedamstosedamdesetosamtisućačetiristoosamdeset) eura i podijeljen je na 30.194 (tridesettisućastodevedesetčetiri) redovne dionice nominalnog iznosa 920,00 (devetstodvadeset) eura.

8. Usklađenjem temeljnog kapitala povećanjem ne mijenjaju se odnosi između prava iz dionica, tj. dioničarima pripadaju dionice povećane nominalne vrijednosti razmjerno njihovom dotadašnjem sudjelovanju u temeljnom kapitalu, u smislu odredbe članka 333. Zakona o trgovačkim društvima.

9. Uprava Medike dužna je poduzeti sve radnje vezane za upis ove Odluke u sudski registar Trgovačkog suda u Zagrebu i u depozitorij Središnjeg klirinškog depozitarnog društva.

10. Ova odluka stupa na snagu danom upisa u sudski registar.

**Glavna skupština Medike d.d.**

**Ad 8)** Uprava i Nadzorni odbor predlažu Glavnoj skupštini donošenje slijedeće odluke:

Na temelju članka 301. Zakona o trgovačkim društvima ( Narodne novine br. br. 111/93, 34/99, 121/99, 52/00, 118/03, 107/07, 146/08, 137/09, 125/11, 111/12, 68/13, 110/15 i 40/19, 34/22,114/22, 18/23) Glavna skupština Medike d.d. je dana 02.05. 2023. godine donijela slijedeću **ODLUKU o izmjeni Statuta Medike d.d.**

**Članak 1.**

Mijenja se članak 4. Statuta Medike d.d. te sada glasi:

(1) Temeljni kapital Društva utvrđuje se u iznosu od 27.778.480,00 (dvadesetsedammilijuna-sedamstosedamdesetosam tisuća četiristoosamdeset) eura.

(2) Temeljni kapital Društva u cijelosti je uplaćen.

(3) Temeljni kapital Društva podijeljen je na 30.194 (tridesettisućastodevedesetčetiri) redovne dionice, koje glase na ime, svaka u nominalnom iznosu od 920,00 (devetstodvadeset) eura.

**Članak 2.**

Mijenja se članak 21. Statuta Medike d.d. te sada glasi:

(1) Ovaj Statut stupa na snagu na dan upisa u sudski Registar.

(2) Na dan stupanja na snagu ovog Statuta prestaje važiti Statut Društva od 16. studenog 2021. godine.

**Članak 3.**

Ostale odredbe Statuta Medike d.d. ostaju na snazi u nepromijenjenom sadržaju .

Medika d.d.

Utvrđuje se pročišćeni tekst Statuta Medike d.d. :

Na temelju članka 301. Zakona o trgovačkim društvima ( Narodne novine br. br. 111/93, 34/99, 121/99, 52/00, 118/03, 107/07, 146/08, 137/09, 125/11, 111/12, 68/13, 110/15 i 40/19, 34/22,114/22, 18/23) Glavna skupština Medike d.d. je dana 02.05.2023. godine donijela odluke o izmjeni i dopuni Statuta te utvrdila pročišćeni tekst Statuta

# S T A T U T

**MEDIKA d.d.**

**-pročišćeni tekst-**

I TVRTKA I SJEDIŠTE

**Članak 1.**

1. Društvo posluje pod tvrtkom: MEDIKA d.d. za trgovinu lijekovima i sanitetskim materijalom.
2. Skraćena naznaka tvrtke glasi: MEDIKA d.d.
3. Sjedište Društva je u Zagrebu.
4. Poslovnu adresu Društva svojom odlukom utvrđuje i mijenja Uprava.

II PREDMET POSLOVANJA

**Članak 2.**

(1) Društvo će obavljati slijedeće djelatnosti:

* Kupnja i prodaja robe, te obavljanja trgovačkog posredovanja na domaćem i inozemnom tržištu.
* Trgovina na malo u nespecijaliziranim prodavaonicama
* Održavanje i popravak motornih vozila
* Međunarodni prijevoz robe (tereta) cestom
* Zastupanje inozemnih osoba i prodaja robe s konsignacijskog skladišta

15.27 Proizvodnja hrane za kućne ljubimce

24.4 Proizvodnja farmaceutskih proizvoda, kemijskih i biljnih proizvoda za medicinske svrhe

24.5 Proizvodnja sapuna i deterdženata, sredstava za čišćenje i poliranje, parfema i toaletno kozmetičkih preparata

15.4 Proizvodnja biljnih i životinjskih masti

60.24 Prijevoz robe (tereta) cestom

65.21 Financijsko davanje u zakup (leasing)

65.23 Ostalo financijsko posredovanje, d.n.

72.3 Obrada podataka

74.82 Djelatnost pakiranja

* Promet lijekova, homeopatskih i medicinskih proizvoda
* Trgovina na malo medicinskih proizvoda u specijaliziranim prodavaonicama
* Promet otrova

\* djelatnosti prometa na veliko lijekovima

\* posredovanje lijekova

\* djelatnost uvoza lijeka

\* ispitivanje lijeka

\* proizvodnja međuproizvoda, lijekova i / ili ispitivanih lijekova

\* proizvodnja djelatne tvari

\* promet medicinskog proizvoda na veliko

\* promet medicinskih proizvoda na malo

\* uvoz medicinskih proizvoda

\* proizvodnja odnosno izrada medicinskih proizvoda

\* djelatnosti proizvodnje i stavljanja na tržište predmeta opće uporabe

\* ispitivanje veterinarsko-medicinskih proizvoda

\* stavljanje u promet veterinarsko-medicinskih proizvoda

\* proizvodnja veterinarsko-medicinskih proizvoda

\* promet na veliko veterinarsko-medicinskih proizvoda

\* promet na malo veterinarsko-medicinskih proizvoda

\* farmakovigilancija

\* proizvodnja pribora i drugih proizvoda za uporabu u veterinarstvu

\* stavljanje u promet pribora i drugih proizvoda za uporabu u veterinarstvu

\* izrada procjene opasnosti

\* osposobljavanje za rad na siguran način

\* provjera strojeva i uređaja, osobnih zaštitnih sredstava i opreme

\* stručni poslovi zaštite od požara

\* savjetovanje u vezi s poslovanjem i upravljanjem

\* organiziranje seminara, tečajeva, poslovnih sajmova, kongresa, kreativnih radionica, izložbi i priredbi

\* prijevoz za vlastite potrebe

\* usluge informacijskog društva

\* ostale uslužne djelatnosti u vezi s informacijskom tehnologijom i računalima

\* iznajmljivanje uredskih strojeva i opreme, uključujući računala

\* računalne djelatnosti

\* izrada i održavanje web stranica

\* djelatnost elektroničkih komunikacijskih mreža i usluga

 (2) Društvo može, na temelju odluke Uprave, a uz suglasnost Nadzornog odbora sukladno čl. 13. ovog Statuta, osnivati druga trgovačka društva (društva-kćeri), odnosno stjecati udjele u drugim trgovačkim društvima, osnivati podružnice, poslovne jedinice odnosno prodajna mjesta, prema potrebama koje se za to pojave tijekom poslovanja.

III TRAJANJE DRUŠTVA

**Članak 3.**

Društvo je osnovano na neograničeno razdoblje trajanja.

IV TEMELJNI KAPITAL I DIONICE DRUŠTVA

**Članak 4.**

(1) Temeljni kapital Društva utvrđuje se u iznosu od 27.778.480,00 (dvadesetsedammilijuna- sedamstosedamdesetosam tisuća četiristoosamdeset) eura.

(2) Temeljni kapital Društva u cijelosti je uplaćen.

(3) Temeljni kapital Društva podijeljen je na 30.194 (tridesettisućastodevedesetčetiri) redovne dionice, koje glase na ime, svaka u nominalnom iznosu od 920,00 (devetstodvadeset) eura.

**Članak 5.**

1. Društvo može stjecati vlastite dionice samo na način i po postupku utvrđenim Zakonom.
2. Dionice postoje u obliku elektroničkog zapisa na računu vrijednosnih papira u računalnom sustavu središnjeg depozitorija, u skladu s primjenjujućim propisima, o čemu se dioničaru izdaje odgovarajuća potvrda.
3. Registar dionica vodi središnji depozitorij.

**Članak 6.**

1. Dionice društva, kao nematerijalizirani financijski instrumenti, su slobodno prenosivi u pravnom prometu sukladno pozitivnim propisima i aktima središnjeg depozitorija.
2. U odnosu prema društvu, dioničar je samo onaj tko je evidentiran u središnjem depozitoriju kao imatelj dionica.
3. Prijenos dionica provodi se na temelju transakcija na uređenom tržištu ili multilateralnoj trgovinskoj platformi (dalje: MTP), putem sustava poravnanja i namire, odnosno na temelju valjanih pravnih poslova sklopljenih izvan uređenog tržišta ili MTP-a putem odgovarajućih preknjižbi.
4. Dioničar je obavezan bez odgađanja obavijestiti središnji depozitorij o prijenosu dionica izvan uređenog tržišta ili MTP-a i priložiti podobnu dokumentaciju za prijenos.
5. Uprava Društva ovlaštena je obustaviti upis prijenosa dionica u Registru dionica Društva u roku od sedam dana uoči održavanja Glavne skupštine Društva do prvog slijedećeg dana nakon Glavne skupštine.
6. U pogledu zahtjeva za upis u Registar dionica podnijetih središnjem registru tijekom roka u kojem su upisi obustavljeni, smatrat će se da su podnijeti prvog slijedećeg radnog dana nakon održavanja Glavne skupštine.

V ORGANI DRUŠTVA

**1. Uprava**

**Članak 7.**

1. Upravu društva čine jedan (1) do tri (3) člana.
2. U slučaju da se Uprava sastoji od jednog člana, on ima funkciju direktora.
3. U slučaju da se Uprava sastoji od više članova, jedan član Uprave mora se imenovati predsjednikom.
4. Odluku o broju članova Uprave donosi Nadzorni odbor.
5. Članom Uprave može biti osoba koja ima visoku stručnu spremu i pet (5) godina radnog iskustva i uz to da ispunjava uvjete koje svojom odlukom utvrdi Nadzorni odbor Društva.
6. Mandat Uprave Društva traje do zaključenja Glavne skupštine na kojoj se odlučuje o davanju razrješnice Upravi za četvrtu (4.) poslovnu godinu nakon što je imenovana. Pri tome se ne računa poslovna godina u kojoj je Uprava imenovana.

**Članak 8.**

(1) Predsjednik i članovi Uprave zastupaju Društvo pojedinačno i samostalno.

(2) Uprava društva može, uz suglasnost Nadzornog odbora, dodijeliti i opozvati pravo prokure ili trgovačke punomoći jednoj ili više osoba, kao i propisati interna ograničenja njihova prava na zastupanje.

**Članak 9.**

1. Odluke Uprave donosit će se većinom glasova svih članova Uprave. U slučaju jednake podijeljenosti glasova, odlučujući je glas predsjednika Uprave.
2. Prilikom donošenja odluka, predsjednik Uprave imat će pravo veta. Svaka upotreba veta od strane predsjednika Uprave, prijavit će se bez odgode, a najkasnije slijedeći radni dan, Nadzornom odboru.

**2. Nadzorni odbor**

**Članak 10.**

1. Društvo ima nadzorni odbor sastavljen od 7 (sedam) članova, od kojih 5 (pet) članova Nadzornog odbora bira Glavna skupština Društva, 1 (jednog ) člana nadzornog odbora Društva kao predstavnika radnika imenuju i opozivaju radnici Društva u skladu sa zakonom i važećim propisima, a 1 (jednog ) člana imenuje i opoziva Pliva Hrvatska d.o.o. sve dok drži 20% (dvadeset posto) ili više udjela u temeljnom kapitalu Društva.

 (2) Mandat članova Nadzornog odbora traje do zaključenja Glavne skupštine na kojoj se odlučuje o davanju razrješnice za treću (3.) poslovnu godinu nakon njihova izbora u Nadzorni odbor . Pri tome se ne računa poslovna godina u kojoj su izabrani.

(3) Mandat člana Nadzornog odbora, izabranog na mjesto člana Nadzornog odbora koji je prestao obnašati dužnost prije isteka mandata, traje do isteka mandata člana na čije mjesto u Nadzornom odboru stupa novoizabrani član.

(4) Osobe predložene za članove Nadzornog odbora koje to postaju po prvi put, dostavit će Glavnoj skupštini pisanu izjavu kojom izjavljuju da su pripravni obnašati dužnost člana Nadzornog odbora te da za to ne postoje Zakonom propisane prepreke.

**Članak 11.**

(1) Nadzorni odbor mora se konstituirati u roku od osam (8) dana od dana izbora.

(2) Konstituirajuću sjednicu sazvat će i njome predsjedavati predsjednik Glavne skupštine, sve do trenutka izbora predsjednika Nadzornog obora.

(3) Na konstituirajućoj sjednici Nadzornog odbora izabranog na Glavnoj skupštini, članovi Nadzornog odbora izabrat će predsjednika i zamjenika predsjednika Nadzornog odbora.

**Članak 12.**

(1)Svaki član Nadzornog odbora ima jedan (1) glas.

(2)Nadzorni odbor donosi svoje odluke običnom većinom. U slučaju jednako podijeljenih glasova, smatra se da je donesena odluka za koju je glasovao predsjednik Nadzornog odbora.

(3)Nadzorni odbor, u pravilu, donosi svoje odluke na sjednicama Nadzornog odbora.

Nadzorni odbor može donositi odluke ako na sjednici prisustvuje više od polovice njegovih članova.

(4)Nadzorni odbor može donositi odluke i bez održavanja sjednice, cirkularnim putem, ako niti jedan član Nadzornog odbora ne zahtjeva održavanje sjednice.

**Članak 13.**

Nadzorni odbor Društva daje suglasnost na slijedeće odluke Uprave Društva:

1. osnivanje i prestanak trgovačkih društava (društva-kćeri) u zemlji i inozemstvu,
2. osnivanje i prestanak podružnice Društva,
3. povećanje ili smanjenje kapitala u društvima-kćerima,
4. stjecanje i raspolaganje udjelima koje Društvo ima u drugim društvima,
5. stjecanje i raspolaganje prenosivim vrijednosnim papirima (dionice, obveznice i dr.) i instrumentima tržišta novca (trezorski zapisi, komercijalni zapisi i dr.), kako ih definira zakon kojim se uređuje tržište kapitala, iznosa transakcije iznad pet (5) posto (%) upisanog temeljnog kapitala i rezervi Društva tijekom poslovne godine,
6. kupnja ili prodaja nekretnina,
7. izdavanje financijskih instrumenata,
8. isplata predujma na ime dividende,
9. zasnivanje i prijenos tereta (založnog prava i sl.) na prenosivim vrijednosnim papirima i instrumentima tržišta novca Društva,
10. otuđenje imovine Društva, čija vrijednost prelazi iznos pet (5) posto (%) upisanog temeljnog kapitala tijekom poslovne godine,
11. investicije iznad svote čija visina prelazi pet (5) posto (%) upisanog temeljnog kapitala i rezervi tijekom poslovne godine,
12. u drugim slučajevima kad Uprava to zatraži, te kada je propisano zakonom ili ovim Statutom.

**Članak 14.**

Članovima Nadzornog odbora pripada mjesečna nagrada za rad u Nadzornom odboru u iznosu koji utvrđuje Glavna skupština svojom odlukom, a na prijedlog Nadzornog odbora.

**3. Glavna skupština**

**Članak 15.**

(1) Glavna skupština održava se u mjestu sjedišta Društva.

(2) Na Glavnoj skupštini Društva mogu sudjelovati dioničari u pogledu kojih su kumulativno ispunjene slijedeće pretpostavke:

1. da su evidentirani kao dioničari u središnjem depozitoriju šest dana prije održavanja Glavne skupštine.
2. da dioničari spomenuti u prvoj točki ovog stavka prijave društvu u pisanom obliku, najkasnije šest (6) dana prije održavanja skupštine, svoju namjeru sudjelovanja na Glavnoj skupštini. U taj se rok ne uračunava dan prispijeća prijave Društvu, niti dan kad počinje održavanje Glavne skupštine.
3. U pozivu za Glavnu skupštinu navest će se sadržaj odluke Uprave o sazivanju Glavne skupštine i odredit će se pobliže uvjeti koji se moraju ispuniti za sudjelovanje na Glavnoj skupštini i za korištenje prava glasa kao i drugi uvjeti i podaci propisani pozitivnim propisima. Uz poziv za skupštinu objavljuje se i prijedlog odluka koje na njoj treba donijeti.
4. Dioničare mogu zastupati punomoćnici na temelju valjane pisane punomoći koju izda dioničar odnosno u ime dioničara koji je pravna osoba, osoba ovlaštena na zastupanje. Punomoć se mora deponirati najkasnije šestog (6.) dana prije dana održavanja Glavne skupštine u sjedištu Društva.
5. Dioničar ili punomoćnik koji ne ispuni sve uvjete navedene u ovom članku i u pozivu na Glavnu skupštinu, može prisustvovati sjednici , ali nema pravo glasa.
6. Svaki dioničar snosi svoje troškove ili troškove svog opunomoćenika koji se odnose na sudjelovanje na Glavnoj skupštini.

**Članak 16.**

* 1. Glavnom skupštinom predsjedava predsjednik Glavne skupštine. U slučaju njegove spriječenosti, Skupštinom predsjeda zamjenik predsjednika Glavne skupštine, a ako je i on spriječen, osoba koju izabere Glavna skupština običnom većinom glasova.
	2. Predsjednika i zamjenika predsjednika Glavne skupštine imenuje Glavna skupština na rok od četiri (4) godine na prijedlog dioničara koji pojedinačno ili zajednički imaju najmanje jednu trećinu (1/3) temeljnog kapitala Društva.
	3. Ako Predsjednik Skupštine iz bilo kojeg razloga prestane obavljati svoju dužnost prije isteka mandata, zamjenik predsjednika Skupštine postaje Predsjednikom Skupštine, do isteka mandata imenovanog Predsjednika, a Skupština će na prvoj sljedećoj sjednici imenovati novog zamjenika predsjednika, čiji mandat traje do isteka mandata prvobitno imenovanog zamjenika predsjednika.
	4. Predsjednik Glavne skupštine napose:
1. predsjedava sjednicama Glavne skupštine, utvrđuje redoslijed raspravljanja o pojedinim točkama dnevnog reda, odlučuje o redoslijedu glasovanja o pojedinim prijedlozima, o načinu glasovanja o pojedinim odlukama, te o svakom drugom postupovnom pitanju koje zakonom ili ovim Statutom nije izrijekom stavljeno u nadležnost same Skupštine;
2. potpisuje zapisnike i odluke Glavne skupštine,
3. u ime Glavne skupštine komunicira s drugim organima društva i s trećim osobama, kada je to predviđeno zakonom i ovim Statutom.

**Članak 17.**

* 1. Svaka redovna dionica daje pravo na jedan (1) glas na Glavnoj skupštini.
	2. Na Glavnoj skupštini glasuje se javno.

**Članak 18.**

Poziv za Glavnu skupštinu se mora objaviti u skladu sa Zakonom. Ako su Društvu poimenično poznati svi dioničari, skupštinu se može sazvati preporučenim pismom pri čemu se dan odašiljanja pisma smatra danom objave poziva.

VI DOBIT I DIVIDENDA

**Članak 19.**

(1)Ako račun dobiti i gubitaka utvrdi Glavna skupština Društva, ona je ovlaštena rasporediti iznose iz dobiti tekuće godine u ostale rezerve do polovine dobiti tekuće godine.

(2)Ako račun dobiti i gubitaka utvrde Uprava i Nadzorni odbor, oni su ovlašteni rasporediti u ostale rezerve i više od polovine dobiti tekuće godine.

* 1. Glavna skupština ovlaštena je donijeti odluku da se dobit upotrijebi i u druge svrhe, kao i da se uopće ne isplati dioničarima.
	2. Pravo na dividendu imaju dioničari koji su upisani u središnjem depozitoriju na dan donošenja odluke Glavne skupštine Društva o isplati dividende.
	3. Uprava Društva ovlaštena je tijekom poslovne godine iz predvidivog dijela neto dobiti isplatiti dioničarima predujam na ime dividende i to samo onda ako privremeni račun dobiti i gubitka za proteklu poslovnu godinu pokazuje dobit. Isplata predujma ne može prijeći iznos polovine prošlogodišnje dobiti. Za takvu isplatu potrebna je suglasnost Nadzornog odbora.
	4. U slučaju isplate predujma dividende, pravo na isplatu predujma dividende imaju dioničari koji su upisani u središnjem depozitoriju na dan koji je određen u odluci Uprave o isplati predujma.

VII ZAVRŠNE ODREDBE

**Članak 20.**

Društvo će objavu podataka i priopćenja Društva obavljati putem „Narodnih novina” Republike Hrvatske, odnosno u skladu sa Zakonom.

**Članak 21.**

(1) Ovaj Statut stupa na snagu na dan upisa u sudski Registar.

(2) Na dan stupanja na snagu ovog Statuta prestaje važiti Statut Društva od 16. studenog 2021. godine.

MEDIKA d.d.

**Ad 9)** Nadzorni odbor predlaže Glavnoj skupštini donošenje slijedeće odluke:

1. Radi isteka mandata članova Nadzornog odbora, za članove Nadzornog odbora Društva izabiru se za razdoblje do zaključenja Glavne skupštine na kojoj se odlučuje o davanju razrješnice za treću (3.) poslovnu godinu nakon njihova izbora u Nadzorni odbor, ne računajući poslovnu godinu u kojoj su izabrani:

1. Damjan Možina, Slovenija, Radovljica, Bevkova ul. 25, OIB: 80008184041

2. Jozef Harviš, Prag, Podbělohorská 3284/69, Češka Republika, OIB: 95542388501

3. Josef Pilka, Prag, Pocernicka 512/58, Češka Republika, OIB: 45878851880

4. Tanja Kragulj Mežnarić, Kućan Marof, Varaždin, Zelena Ulica 36, OIB: 32168453036

5. Oleg Uskoković, Varaždin, Krešimira Filića 39/B, OIB: 15635215817

II Članovi Nadzornog odbora izabrat će iz svojih redova predsjednika i zamjenika predsjednika Nadzornog odbora.

Ova odluka stupa na snagu i primjenjuje se danom donošenja.

**Ad 10)** Nadzorni odbor predlaže Glavnoj skupštini donošenje slijedeće odluke:

Za revizora Društva za 2023. godinu imenuje se KPMG Croatia d.o.o. za reviziju, Zagreb, Ivana Lučića 2a.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Materijali koji služe kao podloga za raspravu u sklopu treće točke dnevnoga reda dostupni su na pregled dioničarima u poslovnim prostorijama Medike d.d., Zagreb, Capraška 1, od dana objave ovog poziva do dana održavanja Glavne skupštine, svakog radnog dana od 10,00 do 13,00 sati, kod tajnice u uredu Uprave, te na internetskoj stranici društva www.medika.hr.

Pravo sudjelovanja i korištenja pravom glasa na Glavnoj skupštini Društva imaju svi dioničari koji kumulativno ispunjavaju slijedeće pretpostavke:

1. da su evidentirani kao dioničari u Depozitoriju Središnjeg klirinškog depozitarnog društva d.d. šestdana prije održavanja Glavne skupštine,
2. da u roku od najkasnije šest dana prije održavanja Glavne skupštine prijave Društvu u pisanom obliku svoju namjeru sudjelovanja na Glavnoj skupštini.

Prijave moraju prispjeti Društvu na adresu naznačenu u pozivu odnosno biti predane voditeljici odjela riznice, g-đi Hani Balaško, najkasnije do 25.04.2023 . godine.

Dioničare mogu zastupati punomoćnici na temelju valjane pisane punomoći koju izdaje dioničar, odnosno u ime dioničara koji je pravna osoba, osoba ovlaštena za zastupanje. Formulari su dostupni na internetskoj stranici društva [www.medika.hr](http://www.medika.hr), a bit će dostavljeni dioničarima i poštom.

Dioničari prava iz čl. 278. st. 2. Zakona o trgovačkim društvima mogu koristiti uz uvjet da zahtjev društvo primi najkasnije do 01. 04. 2023., tj najmanje 30 dana prije održavanja skupštine, pri čemu se u taj rok ne uračunava dan prispijeća zahtjeva društvu.

Dioničari prava iz čl. 282. st. 1. mogu koristiti uz uvjet da dioničar dostavi društvu svoj prijedlog najkasnije do 17.04. 2023., tj. najmanje 14 dana prije dana održavanja Glavne skupštine, pri čemu se u taj rok ne uračunava dan prispijeća zahtjeva društvu.

Daljnja objašnjenja u pogledu korištenja pravima iz čl. 278. st. 2., 282. st. 1., čl. 283 i čl. 287. st. 1. dostupna su na internetskoj stranici društva www.medika.hr.

Sve objave iz čl. 280. a Zakona o trgovačkim društvima dostupne su na internetskoj stranici društva www.medika.hr.

**Medika d.d.**